CELEX: 62018TN0298
Language: sl
Date: 2018-05-07 00:00:00
Title: Zadeva T-298/18: Tožba, vložena 7. maja 2018 – Banco Comercial Português in drugi/Komisija

201806290441986552018/C 249/512982018TC24920180716SL01SLINFO_JUDICIAL20180507414221Zadeva T-298/18: Tožba, vložena 7. maja 2018 – Banco Comercial Português in drugi/Komisija
 ---documentbreak--- C2492018SL4110120180507SL0051411422Tožba, vložena 7. maja 2018 – Banco Comercial Português in drugi/Komisija
   (Zadeva T-298/18)2018/C 249/51Jezik postopka: angleščina
      Stranke
   
   
      Tožeče stranke: Banco Comercial Português (Porto, Portugalska), Banco ActivoBank S.A. (Lizbona, Portugalska) in Banco de Investimento Imobiliário S.A. (Lizbona) (zastopniki: C. Botelho Moniz, L. do Nascimento Ferreira, F.-C. Laprévote, A. Champsaur in D. Oda, odvetniki)
   
      Tožena stranka: Evropska komisija
   
      Predlog
   
   
            —
         
         
            Za ničen naj se razglasi Sklep Komisije C(2017/N) z dne 11. oktobra 2017 (državna pomoč SA.49275) v delu, v katerem se z njim sporazum o pogojnem kapitalu, ki je bil dogovorjen in sklenjen med Portugalskim skladom za reševanje in Lone Star group v okviru prodaje Novo Banco, S.A. s strani prvega drugi, opredeljuje za državno pomoč, združljivo z notranjim trgom, in
         
      
            —
         
         
            Komisiji naj se naloži plačilo stroškov tega postopka vključno s stroški tožečih strank.
         
      
      Tožbeni razlogi in bistvene trditve
   
   V utemeljitev tožbe tožeče stranke navajajo šest razlogov.
   
            1.
         
         
            Prvi tožbeni razlog: Komisija je napačno uporabila pravo z ugotovitvijo, da je bilo reševanje Banco Espírito Santo, S.A. (v nadaljevanju: BES) leta 2014 izvedeno le na podlagi portugalskega prava in pred začetkom veljavnosti Direktive 2014/59/EU Evropskega parlamenta in Sveta z dne 15. maja 2014 o vzpostavitvi okvira za sanacijo ter reševanje kreditnih institucij in investicijskih podjetij ter o spremembi Šeste direktive Sveta 82/891/EGS ter direktiv 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EU, 2012/30/EU in 2013/36/EU in uredb (EU) št. 1093/2010 ter (EU) št. 648/2012 Evropskega parlamenta in Sveta (UL 2014, L 173, str. 190);
         
      
            2.
         
         
            Drugi tožbeni razlog: Komisija je napačno uporabila pravo z ugotovitvijo, da se Direktiva 2014/59/EU uporablja le od 1. januarja 2015;
         
      
            3.
         
         
            Tretji tožbeni razlog: Komisija je napačno uporabila pravo z ugotovitvijo, da bi zaradi ohranitve enotnosti in udejanjenja prvotnega postopka reševanja BES, za prodajo Novo Banco moralo veljati nacionalno, ki je veljalo pred prenosom Direktive 2015/59/EU;
         
      
            4.
         
         
            Četrti tožbeni razlog: Komisija je napačno uporabila pravo, ko je napačno menila, da ni nobenih neločljivo povezanih določb Direktive 2014/59/EU, ki so upoštevne za presojo sporazuma o pogojnem kapitalu;
         
      
            5.
         
         
            Peti tožbeni razlog: Komisija je kršila člena 101 in 44 Direktive 2014/59/EU; in
         
      
            6.
         
         
            Šesti tožbeni razlog: Komisija je kršila člen 108(2) PDEU in člen 4(4) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9), ker ni uvedla formalnega postopka ne glede na resne dvome glede združljivosti mehanizma sporazuma o pogojnem kapitalu s pravom EU, tako da je tožečim strankam kratila njihove procesna pravice.